જમ્મુ: જમ્મુ-કાશ્મીરના રાજૌરી સેક્ટરમાં અંકુશરેખા પર પાકિસ્તાની દળોએ ભારતીય ચોકીને નિશાન બનાવીને મોડી રાતે વધુ એક વાર ફાયરિંગ કરીને યુદ્ધવિરામ ભંગ કર્યો છે. રાજૌરીના ડેપ્યુટી કમિશનર શા‌િહદ ઇકબાલ ચૌધરીએ જણાવ્યું હતું કે પાકિસ્તાની સેનાએ રાત્રે ૧૦-૩૦ કલાકની આસપાસ રાજૌરી જિલ્લાના નૌશેરાની બાબાખોરી પટ્ટી પર અંકુશરેખા નજીક હળવાં શસ્ત્રો અને એમએમજી મશીનગનનો ઉપયોગ કરીને યુદ્ધવિરામ ભંગ કર્યો હતો. ભારતે પણ તેનો વળતો જવાબ આપ્યો હતો. દરમિયાન ગઇ કાલે પુલવામા જિલ્લામાં સુરક્ષાદળો અને આતંકીઓ વચ્ચેની અથડામણમાં હિઝબુલના બે આતંકીઓ માર્યા ગયા હતા.